Auguste Escoffier

**Georges Auguste Escoffier**, nado en Villeneuve-Loubet o 28 de outubro de 1846 e finado en Monte Carlo o 12 de febreiro de 1935, foi un chef francés, *restaurateur* e escritor que popularizou e renovou os métodos tradicionais da culinaria francesa. Bastante popular entre *chefs* e *gourmets*, foi un dos máis importantes expoñentes no desenvolvemento da chamada Cociña Francesa Moderna. Moito da súa técnica foi baseada no traballo de Antoine Carême. Porén, o esforzo de Escoffier foi enfocado no sentido de simplificar e moderniza-lo estilo de preparación e ornamentación de Carême.

Alén das receitas que el inventou e rexistrou, outras contribucións de Escoffier para a gastronomía foran elevala ao status de profesión respeitada e introducir disciplina e sobriedade onde antes había desorde e bebedeira. El organizou as súas cociñas ao través do sistema de brigadas, onde cada unha das seccións era xerenciada por un *chef de partie*. El tamén substituíu a práctica do *servizo á francesa* (servindo tódolos pratos dunha única vez) polo *servizo á rusa* (un prato cada vez, na orde disposta no menú).

## Traxectoria 
### Primeiros anos 
Escoffier naceu nunha vila preto de Niza. Aos 13 anos comezou a súa aprendizaxe no restaurante do seu tío, *Le Restaurant Français*, en Niza. En 1865, moveuse para *Le Petit Moulin Rouge* restaurante de París. Alá permaneceu ata o inicio da Guerra franco-prusiana en 1870, cando se tornou cociñeiro do exército. A súa experiencia no exército levouno a estuda-la técnica de enlatar comida. En 1878 abriu o seu propio restaurante, ''Le Faisan d'Or* en Cannes. En 1880, casou con Delphine Daffis. En 1884, múdanse para Monte Carlo, onde Escoffier asume o control da cociña do Grande Hotel.

### César Ritz e o London Savoy 
Durante os veráns, era responsable da cociña do Hotel National en Lucerna, onde coñeceu César Ritz (naquel tempo a Riviera Francesa era un *destino* de inverno). Os dous formaran unha sociedade e no 1890, transferíronse para o Savoy Hotel en Londres. A partir de aí, fundaran unha serie de famosos hoteis, incluíndo o Grande Hotel en Roma, e numerosos Hotéis Ritz en todo o mundo.

No London Savoy, Escoffier creou moitos pratos famosos. Por exemplo, en 1893 inventou o Pexego Melba, en homenaxe á soprano australiana Nellie Melba. Outra das súas creacións (copiada de Antoine Carême, de acordo con algunhas fontes) foi o Tournedó Rossini, homenaxe ao compositor italiano Gioachino Rossini.

### Ritz e Carlton 
En 1898 Escoffier e Ritz abriron o Hôtel Ritz en París. O Carlton, en Londres foi aberto en 1899, onde, pola primeira vez, Escoffier introduciu a práctica do menú *à la carte*.

### *A guía culinaria* 
En 1903 Escoffier publicou a súa primeira grande obra, *Le Guide Culinaire*, contendo 5.000 receitas. A importancia deste libro no mundo da culinaria francesa é inestimable e, aínda hoxe, é utilizado como libro de receitas e tamén libro didáctico para a culinaria clásica. En 1904 e 1912 Escoffier foi contratado para dirixi-las cociñas dos navíos pertencentes á frota da Hamburg-Amerika Lines. Na segunda viaxe, o Kaiser William II parabenizouno.

### Morte 
Escoffier faleceu aos 89 anos algúns días despois da súa esposa.

## Publicaccións 
* *Le Traité sur L'art de Travailler les Fleurs en Cire* (Tratado sobre a arte de traballar con flores de cera) (1886)
* *Le Guide Culinaire* (Guía completa para a arte da cociña moderna) (1903)
* *Les Fleurs en Cire* (nova edición, 1910)
* *Le Carnet d'Epicure* (1911)
* *Le Livre des Menus* (Libro de receitas) (1912)
* *L'Aide-memoire Culinaire* (1919)
* *Le Riz* (O Arroz) (1927)
* *La Morue* (O Bacallau) (1929)
* *Ma Cuisine* (1934)
* *2000 French Recipes'' (1965, traducido para o inglés por Marion Howells) ISBN 1-85051-694-4

## Véxase tamén 
### Ligazóns externas 
* Fondation Auguste Escoffier (Francés e Inglés)
* Disciples Escoffier International 
* Escoffier Society
* Biografía de Escoffier, do Instituto Mundial da Culinaria (en inglés)